-----------------------------------------------------------------------
  9.การจัดการ

  -----------------------------------------------------------------------

1.  โครงสร้างองค์การของบริษัท ไทยมิตซูวา จำกัด (มหาชน)

  []

9.2 โครงสร้างการถือหุ้นและการจัดการ

9.2.1 ผู้ถือหุ้น

รายชื่อกลุ่มผู้ถือหุ้นรายใหญ่ ที่ปรากฏอยู่ในสมุดทะเบียนผู้ถือหุ้น ณ วันที่ 31 มีนาคม 2551 มีดังนี้

  ---------------------------------------------------- ------------ -----------
  รายชื่อผู้ถือหุ้นรายใหญ่                                     จำนวนหุ้น      %ของจำนวน
                                                                    หุ้นทั้งหมด

  1. บริษัท มิตซูวา อิเล็กทริค อินดัสตรี จำกัด                    22,620,000   56.69

  2. บริษัท ศูนย์รับฝากหลักทรัพย์ (ประเทศไทย) จำกัด เพื่อผู้ฝาก     9,333,700    23.39

  3. THAILAND SECURITIES DEPOSITORY COMPANY LIMITED    3,843,100    9.63
  FOR DEPOSITORS                                                    

  4. บริษัท ไทยซูซูกิ มอร์เตอร์ จำกัด                          2,000,000    5.01

  5. นายฮิโรชิ ยามาด้า                                    1,477,000    3.70

  6. นายวีระยุทธ ศรีสีคิ้ว                                   217,000      0.54

  อื่นๆ                                                  6,833,100    1.02

  รวม                                                  39,900,00    100
  ---------------------------------------------------- ------------ -----------

9.2.2 การจัดการ

  9.2.2.1 โครงสร้างการจัดการ

โครงสร้างการจัดการของบริษัทฯ ประกอบด้วย คณะกรรมการทั้งสิ้นจำนวน 3 ชุด คือ
คณะกรรมการบริษัท คณะกรรมการตรวจสอบ คณะกรรมการบริหารและคณะผู้บริหาร
ซึ่งมีรายละเอียดดังต่อไปนี้

  9.2.2.2 คณะกรรมการบริษัท

ณ วันที่ 31 มีนาคม 2550 บริษัทฯ มีกรรมการทั้งหมดจำนวน 9 ท่าน ดังรายชื่อต่อไปนี้

1.  นายฮิโรโซ่ ยามาด้า** ประธานกรรมการ

2.  นางโยชิมิ ยามาด้า กรรมการ

3.  นายโซอิชิโร่ อิชิดะ กรรมการ

4.  นายไพฑูรย์ กลัดเขียว กรรมการ

5.  นายสมนึก ดีสมแสง กรรมการ

6.  นายพชร แก้วนุกูล กรรมการ

7.  นายโกเมนทร์ สืบวิเศษ ประธานกรรมการตรวจสอบและกรรมการอิสระ

8.  นายโยชิฮิซ่า ฮาเซกาว่า กรรมการตรวจสอบและกรรมการอิสระ

9.  นายพรเทพ ญาณประสาท กรรมการตรวจสอบและกรรมการอิสระ

^(**)กรรมการผู้มีอำนาจลงลายมือชื่อผูกพันบริษัทฯได้ คือ นายฮิโรโซ่ ยามาด้า
ซึ่งมีอำนาจลงลายมือชื่อ และประทับตราสำคัญของบริษัทฯ

อำนาจหน้าที่ของคณะกรรมการบริษัทฯ

คณะกรรมการบริษัทฯมีอำนาจและหน้าที่ในการกำกับดูแลการดำเนินงานของบริษัทฯให้เป็น
ไปตามวัตถุประสงค์ของบริษัทฯ ภายใต้ขอบเขตที่กำหนดไว้ของบริษัทฯ
มติที่ประชุมผู้ถือหุ้นและกฎหมายต่างๆที่เกี่ยวข้อง ทั้งนี้
คณะกรรมการอาจจะมอบหมายให้กรรมการคนหนึ่งหรือหลายคนหรือบุคคลอื่นใดปฏิบัติการอย่างใดอย่างหนึ่งแทนคณะกรรมการก็ได้
โดยในการมอบอำนาจนั้น จะต้องอยู่ภายใต้ขอบแห่งอำนาจของคณะกรรมการ
และมีการกำหนดขอบเขตอำนาจหน้าที่ของผู้รับมอบอำนาจไว้อย่างชัดเจน

คณะกรรมการบริษัทฯมีหน้าที่และความรับผิดชอบหลักดังต่อไปนี้ 1.
กำหนดนโยบายหลักในการดำเนินธุรกิจ นโยบายทางด้านการเงิน นโยบายในการระดมทุน
การบริหารเงินทุนและ นโยบายในการบริหารความเสี่ยงของบริษัทฯ

2. พิจารณาอนุมัติงบประมาณและโครงการลงทุนของบริษัทฯ
และกำกับดูแลการดำเนินโครงการให้เป็นไปตามแผน

3. กำกับดูแลการดำเนินงานของบริษัทฯให้เป็นไปตามหรือดีกว่าเป้าหมายที่ตั้งไว้
และกำหนดแนวทางแก้ไขในกรณีที่มีอุปสรรคในการบรรลุเป้าหมายนั้น

4.
จัดให้มีการรายงานข้อมูลโดยทั่วไปและข้อมูลทางการเงินของบริษัทฯต่อผู้ถือหุ้นและผู้มีส่วนได้ส่วนเสียทั่วไปอย่างถูกต้อง
ทันกาล และเป็นไปตามที่กฎหมายกำหนด

5. รับทราบรายงานการตรวจสอบที่สำคัญ และกำหนดแนวทางในการปรับปรุงแก้ไข
กรณีที่พบข้อบกพร่องที่เป็นสาระสำคัญ

6.
สอบทานความเพียงพอและเหมาะสมของระบบควบคุมภายในและการบริหารความเสี่ยงของบริษัทฯ

7. จัดให้มีกระบวนการสร้างผู้บริหารระดับสูงขึ้นมาทดแทนอย่างต่อเนื่อง ( Succession Plan )

  5.2.1.2 คณะกรรมการตรวจสอบ

  ณ วันที่ 31 มีนาคม 2551 บริษัทฯมีกรรมการตรวจสอบทั้งหมดจำนวน 3 ท่าน ดังรายนามต่อไปนี้

1. นายโกเมนทร์ สืบวิเศษ ประธานกรรมการตรวจสอบ

2. นายโยชิฮิซ่า ฮาเซกาว่า กรรมการตรวจสอบ

3. นายพรเทพ ญาณประสาท กรรมการตรวจสอบ

อำนาจหน้าที่ของคณะกรรมการตรวจสอบ

ตลาดหลักทรัพย์แห่งประเทศไทยได้กำหนดให้บริษัทที่จดทะเบียนในตลาดหลักทรัพย์แห่งประเทศไทยจัดให้มีคณะกรรมการตรวจสอบทำหน้าที่สอบทานและพิจารณาในหลายภารกิจกล่าวคือ
การดำเนินงานของบริษัท
การรายงานทางการเงินที่ถูกต้องและครบถ้วนตามมาตรฐานและหลักการบัญชีที่รับรองทั่วไป
ระบบควบคุมภายในที่มีความเหมาะสมและเพียงพอ
การปฏิบัติงานของบริษัทฯให้เป็นไปตามกฎหมายว่าด้วยหลักทรัพย์และตลาดหลักทรัพย์รวมทั้งกฎหมายอื่นที่เกี่ยวข้องกับธุรกิจบริษัท
การเปิดเผยข้อมูลของบริษัทฯ
โดยเฉพาะในกรณีที่มีรายการที่เกี่ยวโยงและหรือรายการที่อาจมีความขัดแย้งทางผลประโยชน์
เพื่อให้มีความถูกต้องครบถ้วน
การคัดเลือกและเสนอแต่งตั้งผู้สอบบัญชีของบริษัทฯรวมถึงพิจารณาเสนอค่าตอบแทนของผู้สอบบัญชี
และจัดให้ทำรายงานกิจกรรมของคณะกรรมการตรวจสอบโดยเปิดเผยในรายงานประจำปีของบริษัทฯ

  9.2.2.4 คณะกรรมการบริหาร

  ณ วันที่ 31 มีนาคม 2551 บริษัทฯ มีกรรมการบริหารทั้งหมดจำนวน 4 ท่าน ดังรายนามต่อไปนี้

  1. นายฮิโรโซ่ ยามาด้า ประธานกรรมการบริหาร

  2. นายโซอิชิโร่ อิชิดะ กรรมการบริหาร

  3 นายไพฑูรย์ กลัดเขียว กรรมการบริหาร

  4. นายสมนึก ดีสมแสง กรรมการบริหาร

อำนาจหน้าที่ของคณะกรรมการบริหาร

คณะกรรมการบริหารมีอำนาจหน้าที่ดังต่อไปนี้

1.  การอนุมัติเกี่ยวกับกิจการอันจะเป็นพันธะผูกพันบริษัท ในฐานะผู้กู้ ให้คณะกรรมการบริหาร
    กระทำการได้ใน มูลค่าไม่เกิน 50 ล้านบาท หากเกิน 50
    ล้านบาทจะอนุมัติโดยคณะกรรมการบริษัท

2.  กำกับดูแลการดำเนินงานของบริษัทฯให้เป็นไปตามนโยบายของคณะกรรมการบริษัทภายใต้กฎหมายเงื่อนไข
    กฎระเบียบ และข้อบังคับของบริษัทฯ เว้นแต่รายการที่กรรมการบริหารอาจมีความขัดแย้ง
    ส่วนได้ส่วนเสีย จะ
    กระทำได้ก็ต่อเมื่อได้รับมติที่ประชุมคณะกรรมการบริษัทฯที่มีกรรมการอิสระเข้าประชุมด้วยเท่านั้น

3.  กำหนดแนวทางการพัฒนาและการขยายงานของกิจการให้เป็นไปตามแนวนโยบายของคณะกรรมการบริษัทฯ

4.  พิจารณาจัดหาและปรับปรุงระบบและระเบียบงานภายในบริษัทฯ

5.  พิจารณาการจัดทำโครงสร้างเงินเดือน และผลประโยชน์ตอบแทนอื่นๆของพนักงาน

6.  พิจารณากลั่นกรองข้อมูลหรือข้อเท็จจริงในเรื่องที่เกี่ยวกับการดำเนินงานของกิจการที่จะนำเสนอคณะกรรมการ
    เพื่อการพิจารณา

7.  ดำเนินการอื่นๆตามที่คณะกรรมการบริษัทฯ ได้มอบหมาย

ทั้งนี้ การมอบอำนาจดังกล่าวข้างต้นให้แก่คณะกรรมการบริหารนั้น
ต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัทฯ
และในกรณีที่การดำเนินการใดที่มีหรืออาจมีผลประโยชน์หรือส่วนได้ส่วนเสียของกรรมการบริหารบางท่าน
หรือบุคคลที่อาจจะมีความขัดแย้ง (ตามประกาศของสำนักงาน ก.ล.ต.)
ให้คณะกรรมการบริหารนำเสนอเรื่องดังกล่าวต่อคณะกรรมการบริษัทฯ
เพื่อให้คณะกรรมการบริษัทได้พิจารณาต่อไป โดยกรรมการท่านนั้น และบุคคลที่อาจมีความขัดแย้ง
จะไม่มีสิทธิออกเสียงลงคะแนนในการประชุมคณะกรรมการบริษัทฯในเรื่องดังกล่าว

9.2.2.5 เจ้าหน้าที่ระดับบริหารของบริษัท

ณ วันที่ 31 มีนาคม 2551 บริษัทฯ มีเจ้าหน้าที่ระดับบริหารทั้งหมดจำนวน 15 ท่าน
ดังรายนามต่อไปนี้ผู้บริหารตามคำจำกัดความของสำนักงานคณะกรรมการ กลต. มีจำนวน 5 ท่าน
ดังนี้

  1. นายฮิโรโซ่ ยามาด้า ประธานกรรมการ

  2. นายโซอิชิโร่ อิชิดะ กรรมการและผู้จัดการโรงงาน

  3. นายไพฑูรย์ กลัดเขียว กรรมการและผู้จัดการกลุ่ม 1

  4. นายสมนึก ดีสมแสง กรรมการและผู้จัดการกลุ่ม 2

  5. นายปรีชา สายสากล ผู้แทนฝ่ายบริหารคุณภาพ

ผู้บริหารที่ไม่อยู่ภายใต้คำจำกัดความของสำนักงานคณะกรรมการ กลต. มีจำนวน 12 ท่าน

  6. นายฮิโรคาซึ ซูรูฮารา ผู้จัดการโรงงาน (สาขาโคราช)

  7. นายคาซึมิ ซากากูชิ ผู้จัดการฝ่ายขาย

8. นายอภิชาต ฉ่ำดี รองผู้จัดการทั่วไป กลุ่ม 1

  9. นายโอฬาร ศรีมงคล ผู้จัดการทั่วไป

10 นายเสรี จิตสุทธนาผล รองผู้จัดการทั่วไป กลุ่ม 2

  11. นายสมชาติ พ่วงหลาย ผู้จัดการฝ่ายแม่พิมพ์

  12. นายนฤพนธ์ เย็นประเสริฐ ผู้จัดการฝ่ายซ่อมบำรุง

  13. นางสาวอัญชุลี อยู่อ้อน ผู้ช่วยผู้จัดการแผนกบัญชี และการเงิน

  14. นายโตชิอากิ โยชิดะ ผู้จัดการฝ่ายแม่พิมพ์

  15. นายวีระพงษ์ เชี่ยวเวช ผู้จัดการฝ่ายทรัพยากรบุคคล

รายละเอียดเกี่ยวกับคณะกรรมการ ผู้บริหาร และผู้มีอำนาจควบคุมของบริษัทฯ

[TABLE]

อำนาจหน้าที่ของกรรมการผู้จัดการ

กรรมการผู้จัดการมีอำนาจหน้าที่ดังต่อไปนี้

  1. เป็นผู้ตัดสินใจในเรื่องการดำเนินงานที่สำคัญของบริษัทฯ กำหนดภารกิจ วัตถุประสงค์
  แนวทาง นโยบายของ บริษัทฯ รวมถึงการกำกับดูแลการดำเนินงานโดยรวม ผลผลิต
  ความสัมพันธ์กับลูกค้า และต้องรับผิดชอบต่อ คณะกรรมการบริษัท

  2. พิจารณาเรื่องการลงทุนขยายงาน
  รวมถึงการซื้อขายสินทรัพย์ถาวรของบริษัทฯเพื่อเสนอต่อกรรมการบริหารและ
  หรือคณะกรรมการบริษัท

  3. เป็นผู้อนุมัติขั้นสุดท้ายในการกำหนดข้อจำกัดในเรื่องเครื่องจักรใหม่และแหล่งจัดซื้อ

  4. มีอำนาจในการลงนามร่วมกับประธานคณะกรรมการในกิจการที่มีผลผูกพันบริษัทฯได้

  5. มีอำนาจกระทำการและแสดงตนเป็นตัวแทนของกิจการ
  ต่อบุคคลภายนอกในกิจการที่เกี่ยวข้องและเป็น ประโยชน์ต่อกิจการ

  6. พิจารณาเรื่องการระดมทุนของบริษัทฯ
  เพื่อนำเสนอต่อคณะกรรมการบริหารและ/หรือคณะกรรมการบริษัท

  7. อนุมัติการแต่งตั้งที่ปรึกษาด้านต่างๆที่จำเป็นต่อการดำเนินงานของกิจการ

  8. ดำเนินกิจการที่เกี่ยวข้องกับการบริหารงานโดยทั่วไปของกิจการ

  9. พิจารณาอนุมัติในแผนการปฏิบัติการของแต่ละฝ่ายงาน
  และพิจารณาอนุมัติคำขอจากฝ่ายงานต่างๆที่เกิน อำนาจสั่งการของฝ่ายงานนั้นๆ

  10.
  มีอำนาจมอบหมายให้บุคคลอื่นที่กรรมการผู้จัดการเห็นสมควรทำหน้าที่จัดการและดำเนินการแทนกรรมการผู้จัดการในเรื่องที่จำเป็นและสมควรโดยให้อยู่ในดุลยพินิจของกรรมการผู้จัดการ
  ซึ่งอยู่ภายใต้หลักเกณฑ์ของกฎหมาย และกฎระเบียบข้อบังคับของบริษัทฯ

  11. ปฏิบัติหน้าที่อื่นใดตามที่ได้รับมอบหมายจากคณะกรรมการบริษัท และ/หรือ
  คณะกรรมการบริหารในแต่ละคราว

  12. สำหรับการอนุมัติเกี่ยวกับกิจการอันจะเป็นพันธะผูกพันบริษัทฯ ในฐานะผู้กู้
  ให้กรรมการผู้จัดการ กระการได้ในมูลค่าไม่เกิน 20 ล้านบาท หากเกิน 20 ล้านบาท แต่ไม่เกิน
  50 ล้านบาทจะอนุมัติโดยคณะกรรมการบริหาร

ทั้งนี้ การมอบอำนาจดังกล่าวข้างต้นให้แก่กรรมการผู้จัดการนั้น
ต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัทฯ
ในกรณีที่การดำเนินการใดที่มีหรืออาจจะมีผลประโยชน์หรือส่วนได้ส่วนเสียของกรรมการผู้จัดการ
หรือบุคคลที่อาจจะมีความขัดแย้ง (ตามประกาศของสำนักงาน ก.ล.ต.)
กรรมการผู้จัดการไม่มีอำนาจอนุมัติการดำเนินการดังกล่าว
โดยกรรมการผู้จัดการจะต้องนำเสนอเรื่องดังกล่าวต่อคณะกรรมการบริษัท
เพื่อให้คณะกรรมการบริษัทได้พิจารณาต่อไป

นอกจากนี้ ในกรณีที่มีการทำรายการใดเป็นรายการที่เกี่ยวโยงกัน
หรือรายการเกี่ยวกับการได้มาหรือจำหน่ายไปซึ่งสินทรัพย์ของบริษัทฯ
ตามความหมายที่กำหนดตามประกาศของตลาดหลักทรัพย์แห่งประเทศไทย
การทำรายการดังกล่าวต้องได้รับมติเห็นชอบจากที่ประชุมผู้ถือหุ้น และ/หรือ
ปฏิบัติการอื่นใดตามหลักเกณฑ์และวิธีการตามที่ประกาศดังกล่าวกำหนดไว้ในเรื่องนั้นๆด้วย
เพื่อให้สอดคล้องกับข้อกำหนดของตลาดหลักทรัพย์แห่งประเทศไทยในเรื่องดังกล่าว

  9.2.3 การสรรหากรรมการและผู้บริหาร

การคัดเลือกบุคคลที่จะแต่งตั้งเป็นกรรมการของบริษัท
ไม่ได้ผ่านขั้นตอนของคณะกรรมการสรรหา(Nominating Committee) อย่างไรก็ตาม บริษัทฯ
ได้กำหนดแนวทางในการแต่งตั้งกรรมการบริษัทดังนี้

1.  คณะกรรมการจะเป็นผู้พิจารณาคัดเลือกตามเกณฑ์ ประสบการณ์ ปริทรรศน์ ความสามารถ
    และอุปนิสัยและนำเสนอต่อผู้ถือหุ้นต่อไป

1.  ในการประชุมผู้ถือหุ้นสามัญประจำปีทุกครั้ง ข้อบังคับของบริษัทฯ
    กำหนดให้กรรมการต้องลาออกจากตำแหน่งอย่างน้อยหนึ่งในสาม (1/3) เป็นอัตรา
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้
    ก็ให้ออกโดยจำนวนที่ใกล้ที่สุดกับหนึ่งในสาม กรรมการที่จะต้องออกจากตำแหน่งในปีแรก
    และปีที่สองภายหลังจดทะเบียนบริษัทฯนั้นให้จับสลากกันว่าผู้ใดจะออก ส่วนปีหลังๆต่อไป
    ให้กรรมการคนที่อยู่ในตำแหน่งที่นานที่สุดนั้นเป็นผู้ที่ออกจากตำแหน่ง
    กรรมการที่จะออกตามวาระนี้อาจถูกเลือกเข้ามาดำรงตำแหน่งใหม่ก็ได้

ทั้งนี้ข้อบังคับของบริษัทกำหนดให้ที่ประชุมผู้ถือหุ้นเลือกกรรมการ ตามหลักเกณฑ์และวิธีการดังต่อไปนี้

  1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  2. ผู้ถือหุ้นแต่ละคนจะใช้คะแนนเสียงที่มีอยู่ตามข้อ (1)
  เลือกตั้งบุคคลคนเดียวหรือหลายคนเป็นกรรมการก็ได้ แต่
  จะแบ่งคะแนนเสียงให้แก่ผู้ใดมากน้อยเพียงใดไม่ได้

2.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่ากับจำนวนกรรมการ
    ที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการคัดเลือกในลำดับถัดลงมามีคะแนนเสียง
    เท่ากันเกินจำนวนกรรมการที่จะพึงมีหรือพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาดเพิ่มอีก หนึ่งเสียง

ในกรณีที่ตำแหน่งกรรมการว่างลงเพราะสาเหตุอื่น นอกเหนือไปจากการออกตามวาระ
ให้คณะกรรมการเลือกบุคคลอื่นซึ่งมีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนจำกัดเข้าเป็นกรรมการแทนในการประชุมกรรมการคราวถัดไป
เว้นแต่วาระของกรรมการจะเหลือน้อยกว่า 2 เดือน
โดยบุคคลซึ่งได้รับการเลือกตั้งเป็นกรรมการแทนจะอยู่ในตำแหน่งกรรมการจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่เข้าไปแทน
โดยมติของกรรมการดังกล่าว ต้องประกอบไปด้วยคะแนนเสียงไม่น้อยกว่า 3 ใน 4
ของกรรมการที่ยังเหลืออยู่

  9.2.4 ค่าตอบแทนกรรมการและผู้บริหาร

9.2.4.1 ค่าตอบแทนที่เป็นตัวเงิน

  (ก) ค่าตอบแทนกรรมการบริษัทและกรรมการอิสระในปี 2550/2551 รวม 11 ท่านเท่ากับ
  19,517,779.00 บาทโดยเป็นค่าตอบแทนในรูปของเบี้ยประชุมกรรมการ และบำเหน็จกรรมการ

  (ข) ค่าตอบแทนกรรมการบริหารของบริษัทฯ ในปี 2550/2551 รวม 9 ท่านเท่ากับ
  16,405,800.00 บาท อยู่ในรูปของเงินเดือน และโบนัส

  9.2.4.2 ค่าตอบแทนอื่น (ไม่มี)

  9.2.5 การกำกับดูแลกิจการ

คณะกรรมการบริษัทเชื่อมั่นและตระหนักถึงความสำคัญในการกำกับดูแลกิจการที่ดีตามหลักการกำกับดูแลกิจการที่ดีที่กำหนดไว้โดยตลาดหลักทรัพย์แห่งประเทศไทย
ด้วยเล็งเห็นผลว่าการกำกับดูแลกิจการเป็นระบบที่จัดให้มีกระบวนการและโครงสร้างของภาวะผู้นำและการควบคุมของกิจการ
ให้มีความรับผิดชอบตามหน้าที่ด้วยความโปร่งใส
และสร้างความสามารถในการแข่งขันเพื่อรักษาเงินทุนและเพิ่มพูนมูลค่าให้กับผู้ถือหุ้นและผู้เกี่ยวข้องทุกฝ่ายในระยะยาว
โดยคำนึงถึงผู้มีส่วนได้ส่วนเสียอื่นและสังคมโดยรวม
ในส่วนของความคืบหน้าในการปฏิบัติตามหลักการกำกับดูแลกิจการที่ดี 15 ข้อ
ตามที่ตลาดหลักทรัพย์แห่งประเทศไทยกำหนดนั้น
บริษัทฯขอรายงานเรียงตามลำดับของหลักการในแต่ละหัวข้อดังต่อไปนี้

  1. นโยบายเกี่ยวกับการกำกับดูแลกิจการ

บริษัทฯ กำหนดนโยบายในการกำกับดูแลกิจการ โดยให้คณะกรรมการบริษัทถือปฏิบัติดังต่อไปนี้

-   บริหารงานอย่างระมัดระวังและรอบคอบด้วยความรับผิดชอบต่อการปฏิบัติหน้าที่และด้วยความสามารถ
    และมีประสิทธิภาพอย่างเพียงพอ เพื่อให้เกิดประโยชน์สูงสุดต่อผู้ถือหุ้น

-   ดำเนินงานด้วยความโปร่งใสและสามารถตรวจสอบได้
    โดยการเปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย

-   ดำเนินธุรกิจโดยคำนึงถึงปัจจัยความเสี่ยงต่างๆ
    โดยมีการควบคุมและบริหารความเสี่ยงในระดับที่เหมาะสม

-   ดูแลมิให้เกิดปัญหาความขัดแย้งทางผลประโยชน์
    รับผิดชอบต่อการตัดสินใจและการกระทำของตนเอง

-   การปฏิบัติต่อผู้ถือหุ้น และผู้มีส่วนได้ส่วนเสียอย่างเท่าเทียมกัน และเป็นธรรมต่อทุกฝ่าย

-   จะจัดทำข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ
    และพนักงานที่เป็นลายลักษณ์อักษร หลังจากจัดทำข้อพึงปฏิบัติดังกล่าวเสร็จเรียบร้อยแล้ว
    บริษัทฯจะมีการประกาศแจ้งให้กรรมการ ฝ่ายจัดการ
    และพนักงานทุกคนได้รับทราบและยึดถือเป็นแนวทางในการปฏิบัติ

  2. สิทธิของผู้ถือหุ้น

บริษัทฯได้ให้ความสำคัญเกี่ยวกับสิทธิของผู้ถือหุ้นอย่างเท่าเทียมกัน ดังต่อไปนี้

-   สิทธิในการได้รับข้อมูลและสิทธิในการออกเสียง

  ในการประชุมผู้ถือหุ้นแต่ละครั้ง
  ประธานในที่ประชุมได้เปิดโอกาสให้ผู้ถือหุ้นได้มีสิทธิอย่างเท่าเทียมกันในการตรวจสอบการดำเนินงานของบริษัทฯ
  สอบถามและแสดงความคิดเห็นรวมถึงข้อเสนอแนะต่างๆ นอกจากนั้น
  บริษัทฯยังได้จัดเตรียมหนังสือมอบฉันทะให้กรรมการอิสระเป็นผู้รับมอบอำนาจจากผู้ถือหุ้นในกรณีที่ผู้ถือหุ้นไม่สามารถเข้าร่วมประชุมได้
  ซึ่งผู้ถือหุ้น สามารถระบุมติออกเสียงในแต่ละวาระเพื่อให้ผู้รับมอบอำนาจปฏิบัติตาม

-   สิทธิที่จะได้รับการดูแลอย่างเป็นธรรม

  ผู้ถือหุ้นจะได้รับการดูแลอย่างเท่าเทียมกันในสิทธิต่างๆที่ผู้ถือหุ้นพึงมีและพึงได้

3. สิทธิของผู้มีส่วนได้ส่วนเสีย

  บริษัทฯได้ให้ความสำคัญต่อสิทธิของผู้มีส่วนได้ส่วนเสียทุกกลุ่มทั้งผู้มีส่วนได้เสียภายในและภายนอกดังมีรายละเอียดต่อไปนี้

- พนักงาน : บริษัทฯได้ปฏิบัติกับพนักงานอย่างเท่าเทียม เป็นธรรม และให้ผลตอบแทนที่เหมาะสม

  - คู่ค้า : บริษัทฯมีการซื้อสินค้าและบริการจากคู่ค้าตามเงื่อนไขทางการค้า
  รวมถึงการปฏิบัติตามสัญญา ต่อคู่ค้า

  - ลูกค้า : บริษัทฯเอาใจใส่และรับผิดชอบต่อลูกค้า ผลิตสินค้าที่มีคุณภาพและมาตรฐาน
  รักษาความลับ ของลูกค้า
  และมีหน่วยงานหรือบุคคลที่ทำหน้าที่รับข้อร้องเรียนของลูกค้าเพื่อรีบดำเนินงาน
  ให้แก่ลูกค้าโดยเร็วที่สุด

  - คู่แข่ง : บริษัทฯประพฤติตามกรอบกติกาการแข่งขันที่ดี รักษาบรรทัดฐานของข้อพึงปฏิบัติในการ
  แข่งขันหลีกเลี่ยงวิธีการที่ ไม่สุจริตเพื่อทำลายคู่แข่งขัน

  - ชุมชน : บริษัทฯมีความรับผิดชอบต่อสภาพแวดล้อมของชุมชน และสังคม

4. การประชุมผู้ถือหุ้น

บริษัทฯได้จัดให้มีการประชุมสามัญผู้ถือหุ้นประจำปีทุกปีๆละ 1 ครั้ง
โดยจะจัดส่งหนังสือนัดประชุมพร้อมทั้งข้อมูลประกอบการประชุมวาระต่างๆให้ผู้ถือหุ้นได้พิจารณาล่วงหน้าไม่น้อยกว่า
7 วันก่อนวันประชุม
และในแต่ละวาระจะมีความเห็นของคณะกรรมการบริษัทประกอบและมีการบันทึกการประชุมถูกต้องครบถ้วน
เพื่อให้ผู้ถือหุ้นสามารถตรวจสอบได้ พร้อมทั้งเปิดโอกาสให้ผู้ถือหุ้นได้ซักถามเมื่อมีข้อสงสัย
และหากมีวาระเพิ่มเติมใดๆ ผู้ถือหุ้นสามารถเสนอในที่ประชุมผู้ถือหุ้นพิจารณาได้
เนื่องจากบริษัทฯตระหนักถึงความสำคัญของสิทธิของผู้ถือหุ้นในการเข้าถึงข้อมูลของบริษัทฯ

ในที่ประชุมผู้ถือหุ้น บริษัทฯได้กำหนดให้ประธานกรรมการบริษัท ประธานคณะกรรมการตรวจสอบ
กรรมการบริหาร กรรมการตรวจสอบ และตัวแทนจากผู้สอบบัญชีเข้าร่วมประชุมด้วย
โดยประธานในที่ประชุมได้เปิดโอกาสให้ผู้ถือหุ้นสอบถามและแสดงความคิดเห็นและข้อเสนอแนะได้

รายงานการประชุมผู้ถือหุ้นจะถูกนำเสนอให้ผู้ถือหุ้นพิจารณารับรองในการประชุมผู้ถือหุ้นครั้งถัดไป
ซึ่งบริษัทฯได้จัดเก็บรายงานการประชุมผู้ถือหุ้นที่ผ่านการรับรองจากที่ประชุมผู้ถือหุ้นไว้ในที่ปลอดภัยและพร้อมที่จะให้ผู้ที่เกี่ยวข้องตรวจสอบได้

5. ภาวะผู้นำและวิสัยทัศน์

คณะกรรมการบริษัทมีการกำหนดบทบาทหน้าที่เพื่อให้เป็นไปตามมาตรฐานการกำกับดูแลกิจการที่ดีดังต่อไปนี้

-   คณะกรรมการได้มีส่วนร่วมในการกำหนดวิสัยทัศน์ ภารกิจ กลยุทธ์ เป้าหมาย แผนธุรกิจ
    และงบประมาณของบริษัทฯ
    โดยกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผล
    เพื่อเพิ่มมูลค่าทางเศรษฐกิจสูงสุดให้แก่กิจการ และความมั่นคงสูงสุดให้แก่ผู้ถือหุ้น

-   คณะกรรมการเป็นผู้พิจารณาการกำหนดและแยกบทบาทหน้าที่
    และความรับผิดชอบระหว่างคณะกรรมการและฝ่ายจัดการอย่างชัดเจน ดังรายละเอียดใน
    เรื่องโครงสร้างการจัดการ รวมทั้งมีการสื่อสารบทบาท หน้าที่
    และความรับผิดชอบดังกล่าวต่อกรรมการ ฝ่ายจัดการ และพนักงาน ของบริษัทฯอย่างสม่ำเสมอ

-   คณะกรรมการกำกับดูแลให้คณะกรรมการบริหารดำเนินการตามนโยบายที่กำหนดไว้
    การอนุมัติเกี่ยวกับกิจการอันจะเป็นพันธะผูกพันบริษัทฯ ในฐานะผู้กู้
    ให้คณะกรรมการบริหารกระทำการได้ในมูลค่าไม่เกิน 50 ล้านบาท หากเกิน 50
    ล้านบาทจะอนุมัติโดยคณะกรรมการบริษัท
    ทั้งนี้ไม่รวมถึงรายการที่มีความขัดแย้งหรือมีส่วนได้ส่วนเสีย
    รวมทั้งรายการที่ต้องขอความเห็นจากผู้ถือหุ้นตามข้อกำหนดของคณะกรรมการกำกับหลักทรัพย์และตลาดหลักทรัพย์

6. ความขัดแย้งทางผลประโยชน์

คณะกรรมการบริษัทได้ตระหนักถึงรายการที่อาจจะก่อให้เกิดความขัดแย้งทางผลประโยชน์และรายการที่เกี่ยวโยง
กล่าวคือ
ในปัจจุบันบริษัทฯรับความช่วยเหลือทางด้านเทคนิคและการพัฒนาเทคโนโลยีใหม่ๆจากบริษัทแม่
ผู้บริหารบริษัทฯ
บางท่านได้มีส่วนร่วมในการอนุมัติในการทำสัญญารับความช่วยเหลือทางด้านเทคนิคและการพัฒนา
(Technical Service Agreement) กับบริษัทแม่ในแต่ละครั้ง
ผู้บริหารบริษัทฯได้พิจารณาความเหมาะสมอย่างรอบคอบทุกครั้ง
โดยมีการกำหนดราคาและเงื่อนไขเสมือนทำรายการกับบุคคลภายนอก (Arm’ s Length Basis)
และได้คำนึงถึงผลประโยชน์สูงสุดของบริษัทฯ
เป็นหลักสำหรับขั้นตอนการอนุมัติการทำรายการดังกล่าว
รายการที่อาจจะก่อให้เกิดความขัดแย้งทางผลประโยชน์ หรือรายการที่เกี่ยวโยงกันอื่นๆในอนาคต
บริษัทฯจะมอบหมายให้ฝ่ายที่เกี่ยวข้องรวบรวมข้อมูลที่เกี่ยวข้องกับแต่ละรายการนั้นๆ
เพื่อนำเสนอต่อคณะกรรมการบริษัทเพื่อพิจารณา
ทั้งนี้บริษัทฯจะปฏิบัติตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ คำสั่ง
หรือกำหนดของตลาดหลักทรัพย์แห่งประเทศไทย
โดยผู้มีส่วนได้ส่วนเสียในการทำรายการใดๆจะไม่มีสิทธิออกเสียงอนุมัติการทำรายการนั้นๆ

7. จริยธรรมทางธุรกิจ

บริษัทฯจะจัดทำข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ
และพนักงานที่เป็นลายลักษณ์อักษร หลังจากจัดทำข้อพึงปฏิบัติดังกล่าวเสร็จเรียบร้อยแล้ว
บริษัทฯจะมีการประกาศแจ้งให้กรรมการ ฝ่ายจัดการ
และพนักงานทุกคนได้รับทราบและยึดถือเป็นแนวทางในการปฏิบัติหน้าที่ตามภารกิจของบริษัทฯด้วยความซื่อสัตย์
สุจริต อย่างมีจริยธรรม และคุณธรรม เพื่อให้บรรลุผลตามเจตนารมณ์ที่กำหนดไว้

8. การถ่วงดุลกรรมการที่ไม่เป็นผู้บริหาร

บริษัทฯ ได้แต่งตั้งกรรมการบริษัท
โดยไม่ให้บุคคลหรือกลุ่มบุคคลใดมีอำนาจในการตัดสินใจแต่เพียงบุคคลเดียว หรือกลุ่มเดียว
เพื่อให้การบริหารงานมีประสิทธิภาพและสร้างกลไกการถ่วงดุล

  - กรรมการที่เป็นผู้บริหาร (Executive Director) 4 ท่าน

  - กรรมการที่ไม่ได้เป็นผู้บริหาร (Non-Executive Director) 4 ท่าน

  - กรรมการที่เป็นอิสระ (Independent Director) 3 ท่าน

  (คิดเป็นหนึ่งในสามของกรรมการทั้งคณะ)

ดังนั้น กรรมการที่เป็นอิสระ 3 ท่าน คิดเป็นหนึ่งในสามของคณะกรรมการบริษัททั้งคณะ (11 ท่าน)
และไม่น้อยกว่า 3 ท่าน
ตามหลักการกำกับดูแลกิจการที่ดีที่ตลาดหลักทรัพย์แห่งประเทศไทยได้ให้เป็นแนวทางปฏิบัติไว้

9. การรวมหรือแยกตำแหน่ง

บริษัทฯจะมีประธานกรรมการเป็นตัวแทนของผู้ถือหุ้นรายใหญ่และไม่ได้เป็นบุคคลคนเดียวกับกรรมการผู้จัดการ
เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ
นอกจากนี้บริษัทฯมีกรรมการตรวจสอบซึ่งเป็นกรรมการอิสระ 3 ท่าน
ทำหน้าที่ในการถ่วงดุลและตรวจทานการบริหารงานด้วย

10. ค่าตอบแทนกรรมการและผู้บริหาร

-   ค่าตอบแทนกรรมการ: บริษัทฯ
    ได้กำหนดนโยบายค่าตอบแทนของกรรมการไว้อย่างชัดเจนและโปร่งใสโดยค่าตอบแทนอยู่ในระดับเดียวกับอุตสาหกรรม
    และสูงเพียงพอที่จะดึงดูดและรักษากรรมการที่มีคุณสมบัติที่ต้องการ
    กรรมการที่ได้รับมอบหมายให้มีหน้าที่และความรับผิดชอบเพิ่มมากขึ้น
    จะได้รับค่าตอบแทนที่เหมาะสมกับหน้าที่และความรับผิดชอบที่ได้รับมอบหมายที่เพิ่มมากขึ้น

-   ค่าตอบแทนผู้บริหาร:
    ค่าตอบแทนผู้บริหารเป็นไปตามหลักการและนโยบายที่คณะกรรมการบริษัทกำหนด
    ซึ่งเชื่อมโยงกับผลการดำเนินงานของบริษัทฯและผลการปฏิบัติงานของผู้บริหารแต่ละท่าน
    ปัจจุบันบริษัทฯยังไม่มีคณะอนุกรรมการกำหนดค่าตอบแทน
    แต่มีกระบวนการพิจารณาค่าตอบแทนที่เหมาะสม
    โดยใช้ข้อมูลค่าตอบแทนของบริษัทในอุตสาหกรรมเดียวกัน และมีขนาดใกล้เคียงกัน
    รวมทั้งผลประกอบการของบริษัทฯมาประกอบการพิจารณา

11. การประชุมคณะกรรมการ

การประชุมคณะกรรมการบริษัทได้จัดการประชุมตามความจำเป็นหรืออย่างน้อยไตรมาสละ 1 ครั้ง
โดยที่ทุกครั้งที่บริษัทฯ จัดให้มีการประชุมคณะกรรมการ
เลขานุการบริษัทฯมีหน้าที่ในการจัดให้กำหนดวัน
เวลาและสถานที่ประชุมและแจ้งให้กรรมการทุกท่านทราบเป็นทางการล่วงหน้า
พร้อมทั้งจัดส่งระเบียบวาระการประชุมและเอกสารการประชุมให้แก่กรรมการทุกท่าน
ในการประชุมคณะกรรมการบริษัทในแต่ละครั้ง
กรรมการสามารถเสนอเรื่องเพิ่มเติมให้ที่ประชุมพิจารณาได้
กรรมการแต่ละท่านยังสามารถที่จะแสดงความคิดเห็นต่อที่ประชุมได้อย่างเปิดเผย และตรงไปตรงมา
โดยเลขานุการบริษัทฯเป็นผู้จดบันทึกการประชุม และจัดทำรายงานการประชุม

สำหรับปี 2550 - 2551 ที่ผ่านมา มีการประชุมคณะกรรมการบริษัททั้งสิ้น 7 ครั้ง
ใช้เวลาในการประชุมแต่ละครั้งประมาณ 1-2 ชั่วโมง
โดยมีรายงานการเข้าร่วมประชุมของคณะกรรมการดังนี้

+----------------------+---------------------------------+------------+
| รายชื่อกรรมการ         | ตำแหน่ง                          | จำ         |
|                      |                                 | นวนครั้งที่เข้า |
|                      |                                 |            |
|                      |                                 | ร่วมประชุม   |
+----------------------+---------------------------------+------------+
| 1. นายฮิโรโซ่ ยามาด้า   | ประธานกรรมการ                   | 6/7        |
+----------------------+---------------------------------+------------+
| 2. นางโยชิมิ ยามาด้า    | กรรมการ                         | 4/7        |
+----------------------+---------------------------------+------------+
| 3. นายโซอิชิโร่ อิชิดะ    | กรรมการ และผู้จัดการโรงงาน         | 7/7        |
+----------------------+---------------------------------+------------+
| 4. นายไพฑูรย์ กลัดเขียว  | กรรมการ รองผู้จัดการโรงงาน         | 7/7        |
|                      | และผู้จัดการกลุ่ม 1                  |            |
+----------------------+---------------------------------+------------+
| 5. นายสมนึก ดีสมแสง    | กรรมการ และผู้จัดการกลุ่ม 2          | 7/7        |
+----------------------+---------------------------------+------------+
| 6. นายพชร แก้วนุกูล     | กรรมการ และที่ปรึกษา               | 6/7        |
+----------------------+---------------------------------+------------+
| 7. นายโกเมนทร์ สืบวิเศษ | ประ                             | 7/7        |
|                      | ธานกรรมการตรวจสอบและกรรมการอิสระ |            |
+----------------------+---------------------------------+------------+
| 8.นายพรเทพ ญาณประสาท | กรรมการตรวจสอบและกรรมการอิสระ    | 7/7        |
+----------------------+---------------------------------+------------+
| 9.นายโยชิฮิซ่า ฮาเซกาว่า | กรรมการตรวจสอบและกรรมการอิสระ    | 7/7        |
+----------------------+---------------------------------+------------+

12. คณะอนุกรรมการ

บริษัทฯได้กำหนดให้คณะกรรมการตรวจสอบทำหน้าที่กำกับดูแลกิจการ ซึ่งรายชื่อและหน้าที่ความรับผิด
ชอบของคณะกรรมการตรวจสอบได้กล่าวไว้แล้วในหัวข้อเรื่อง การจัดการ
โดยกำหนดการประชุมเป็นประจำทุกไตรมาส และรายงานต่อคณะกรรมการบริษัท

13. ระบบการควบคุมและตรวจสอบภายใน

บริษัทฯให้ความสำคัญแก่ระบบควบคุมภายในทั้งในระดับบริหารและระดับปฏิบัติงาน
ที่ผ่านมากลไกหลักของระบบการควบคุมภายในของบริษัทฯก็คือ
การจัดตั้งงบประมาณประจำปีสำหรับบริษัทฯ และงบประมาณสำหรับแต่ละแผนกภายในบริษัทฯ
บริษัทฯจะมีการเปรียบเทียบผลที่เกิดขึ้นจริงกับงบประมาณที่ได้ตั้งเอาไว้
หากมีความแตกต่างระหว่างผลที่เกิดขึ้นจริงและงบประมาณอย่างมีนัยสำคัญ
สายงานที่เกี่ยวข้องจะต้องหาสาเหตุของความแตกต่างนั้นๆและเสนอแนะแนวทางในการแก้ไขต่อคณะกรรมการบริหารต่อไป
บริษัทฯได้จัดตั้งหน่วยงานตรวจสอบภายในซึ่งรายงานตรงต่อคณะกรรมการตรวจสอบ
อันจะเป็นกลไกการสร้างเสริมระบบการควบคุมภายในและการตรวจสอบภายใน
รวมทั้งติดตามให้มีการปรับปรุงแก้ไขข้อบกพร่องที่พบจากการตรวจสอบ
ซึ่งจะช่วยลดความเสี่ยงในการดำเนินธุรกิจ นอกจากนี้บริษัทฯได้ให้ความสำคัญต่อ

ข้อเสนอแนะจากผู้ตรวจสอบบัญชีเพื่อนำมาใช้ประโยชน์ในการพัฒนาระบบการควบคุมภายในให้มีประสิทธิภาพและประสิทธิผลมากยิ่งขึ้น

14. รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินของบริษัทฯ
และสารสนเทศทางการเงินที่จะปรากฏในรายงานประจำปีของบริษัทฯ
โดยงบการเงินดังกล่าวจัดทำขึ้นตามมาตรฐานการบัญชีที่ได้รับการรับรองทั่วไปในประเทศไทย
โดยเลือกใช้นโยบายบัญชีที่เหมาะสมและปฏิบัติอย่างสม่ำเสมอ และใช้ดุลยพินิจอย่างระมัดระวัง
รวมทั้งมีการเปิดเผยข้อมูลที่สำคัญอย่างเพียงพอในหมายเหตุประกอบงบการเงิน

คณะกรรมการบริษัทได้จัดตั้งคณะกรรมการตรวจสอบ (Audit Committee)
เพื่อทำหน้าที่สอบทานให้บริษัทฯ มีการรายงานทางการเงินอย่างถูกต้องและเพียงพอ
มีระบบการควบคุมภายใน และการตรวจสอบภายในอย่างเหมาะสมและมีประสิทธิภาพ
มีการปฏิบัติงานที่เป็นไปตามระเบียบและนโยบายของบริษัทฯ
และข้อกำหนดทางกฎหมายต่างๆที่เกี่ยวข้องตามที่ควรจะเป็น รวมถึงการพิจารณาคัดเลือก
เสนอแต่งตั้งและเสนอค่าตอบแทนของผู้สอบบัญชีของบริษัทฯ

15. ความสัมพันธ์กับผู้ลงทุน

คณะกรรมการบริษัทตระหนักถึงความสำคัญของข้อมูลของบริษัทฯทั้งที่เกี่ยวกับการเงินและที่ไม่ใช่การเงิน
ซึ่งล้วนมีผลต่อกระบวนการตัดสินใจของผู้ลงทุนและผู้มีส่วนได้ส่วนเสียของบริษัทฯ ดังนั้น
จึงได้กำชับให้ฝ่ายบริหารดำเนินการในเรื่องที่เกี่ยวกับการเปิดเผยข้อมูลที่ครบถ้วน ถูกต้อง
เชื่อถือได้ สม่ำเสมอ และทันต่อเวลา ซึ่งฝ่ายบริหารได้ให้ความสำคัญและยึดถือปฏิบัติตลอดมา
ดังนั้นบริษัทฯจึงได้จัดตั้งหน่วยงานด้านลงทุนสัมพันธ์ซึ่งขณะนี้อยู่ในระยะเริ่มต้น
และมีเจ้าหน้าที่ทำหน้าที่ในการติดต่อกับผู้ถือหุ้น นักวิเคราะห์และภาครัฐที่เกี่ยวข้อง

9.2.6 การดูแลเรื่องการใช้ข้อมูลภายใน

บริษัทฯ มีนโยบายในการควบคุมมิให้บุคลากรนำข้อมูลภายในองค์กรไปเปิดเผยให้แก่ผู้อื่น
รวมถึงเพื่อผลประโยชน์ส่วนตน โดยบริษัทฯ มีนโยบายและวิธีการดูแลผู้บริหารดังต่อไปนี้

1.  ให้ความรู้แก่กรรมการรวมถึงผู้บริหารในฝ่ายต่างๆให้รับทราบถึงหน้าที่ที่ต้องรายงานการถือครองหลักทรัพย์ของตน
    คู่สมรส และบุตรที่ยังไม่บรรลุนิติภาวะ
    รวมถึงบทกำหนดโทษตามพระราชบัญญัติหลักทรัพย์และตลาดหลักทรัพย์ พ. ศ. 2535
    และตามข้อกำหนดของตลาดหลักทรัพย์แห่งประเทศไทย

2.  กำหนดให้ผู้บริหารรายงานการเปลี่ยนแปลงการถือครองหลักทรัพย์ต่อสำนักงานคณะกรรมการหลักทรัพย์และตลาดหลักทรัพย์
    และจัดส่งสำเนารายงานดังกล่าวให้แก่บริษัทฯ
    ในวันเดียวกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์

3.  ดำเนินการส่งหนังสือเวียนแจ้งให้ผู้บริหารได้ทราบว่า
    ผู้บริหารที่ได้รับทราบข้อมูลภายในที่เป็นสาระสำคัญ ที่มีผลต่อการเปลี่ยนแปลงราคาหลักทรัพย์
    จะต้องระงับการซื้อขายหลักทรัพย์ของบริษัทในช่วง 1
    เดือนก่อนที่งบการเงินหรือข้อมูลภายในของบริษัทฯจะเปิดเผยต่อสาธารณชน
    และห้ามมิให้เปิดเผยข้อมูลที่เป็นสาระสำคัญนั้นต่อบุคคลอื่น

9.3. บุคลากร

ในปี 2550/2551 บริษัทฯมีการจ้างงานลดลงจาก 1,695 คนเป็น 1,443 คน คิดเป็นร้อยละ
14.87 เนื่องจากบริษัทฯมียอดขายลดลง ตามภาวะเศรฐกิจในปัจจุบัน

9.3.1 บุคคลากร

ณ วันที่ 31 มีนาคม 2551 บริษัทฯมีพนักงานทั้งสิ้น 1,443 คน โดยแบ่งเป็น

โรงงานที่ จ.ปทุมธานี

มีพนักงานจำนวน 1,121 คน แบ่งเป็น พนักงานประจำสำนักงาน 159 คน พนักงานสายการผลิต
962 คน ประกอบด้วยพนักงานประจำโรงงานจำนวน 638 คน พนักงานชั่วคราวจำนวน 324 คน
โดยมีการจ่ายค่าตอบแทนในรูปของเงินเดือน ค่าจ้าง และโบนัสรวมให้พนักงานของบริษัทฯในปี
2550/2551 เท่ากับ 49.20 ล้านบาท

โรงงานที่ จ.นครราชสีมา (สาขา)

มีพนักงานจำนวน 322 คน แบ่งเป็น พนักงานประจำสำนักงาน 44 คน พนักงานสายการผลิต 278
คน ประกอบด้วยพนักงานประจำโรงงานจำนวน 157 คน พนักงานชั่วคราวจำนวน 121 คน
โดยมีการจ่ายค่าตอบแทนในรูปของเงินเดือน ค่าจ้าง และโบนัสรวมให้พนักงานของบริษัทฯในปี
2550/2551 เท่ากับ 9.46 ล้านบาท

9.3.2 นโยบายในการจัดการทรัพยากรบุคคล

บริษัทฯ มีนโยบายในการพัฒนาพนักงานคือ
การรักษาบุคลากรที่มีความรู้ความสามารถให้อยู่ร่วมงานกับ องค์กรโดยที่มีแนวปฏิบัติดังนี้

8.  บริษัทฯคัดเลือกพนักงาน และมอบหมายงานให้ตามความเหมาะสม

9.  มีการจัดอบรมเมื่อเริ่มแรกเข้าทำงานเพื่อเป็นการสร้างความเข้าใจและคุ้นเคยต่องานก่อนการปฏิบัติงานจริง

10. มีจัดอบรมอย่างสม่ำเสมอ
    ในเรื่องความรู้เฉพาะด้านและเทคนิคต่างๆโดยมีการจัดฝึกอบรมทั้งในและนอกสถานที่เพื่อให้พนักงานมีทักษะในงานนั้นๆมากยิ่งขึ้น
    นอกจากนี้องค์กรมีการจัดส่งบุคลากรไปศึกษายังต่างประเทศที่มีความรู้และเทคโนโลยีในด้านนั้นๆ
    รวมถึงการจ้างบุคลากรที่มีคุณภาพ
    มีความรู้ความชำนาญจากต่างประเทศมาฝึกอบรมให้กับพนักงาน

11. บริษัทฯมีนโยบายการจ่ายเงินเดือนที่เหมาะสมตามความรู้ความสามารถ
    สำหรับการพิจารณาปรับเงินเดือนในแต่ละปีจะขึ้นอยู่กับผลการดำเนินงานของบริษัทฯ
    โดยพิจารณาจากผลงานของแต่ละบุคคลเป็นสำคัญ

12. เกณฑ์ในการพิจารณาโบนัส บริษัทฯพิจารณาตามอัตรายอดขายและกำไร
    หากยอดขายและกำไรมาก พนักงานจะได้โบนัสมาก

13. บริษัทฯจัดให้มีสวัสดิการพนักงาน เช่น บริการอาหาร 2 มื้อ บริการรถรับส่ง และเบี้ยขยัน